  Наталья Тетерина Глаз ёросысь пиналъёсын гожтэм выжыкылъёсын но легендаосын «ДондыДор батыръёс» бичет потӥз. Книгае, удмурт мифологи вылэ пыкиськыса, удмурт но ӟуч кылын кылдытэм ужъёс пыризы. Со сярысь ивортодэтъя «Удмуртия» агентстволы Глаз ёрос лыдӟетъюртысь библиотекарь Ольга Шиляева вераз. Солэн кылъёсызъя, ёросын «ДондыДор – родина удмуртских батыров» вожвылъяськон ялэмын вал. Ӵапак со конкурсэ пыриськем пиналъёслэн устоосыз ужъёссы «ДондыДор батыръёс» бичетэ шедизы. Суредъёс, выжыкылъёс, легендаос корка кузё сярысь но, нюлэсмурт сярысь но. Озьыен, мар ке соослэн йыразы лыктӥз, мае ке лыдӟизы, песянайёссылэн верамзыя гожъязы. Собере ми выжыкылъёслы тупась суредъёсты пуктылӥм Ольга Шиляева, Глаз ёрос лыдӟетъюртысь библиотекарьӦнерчи верамъя, вожвылъяськонэ ёросысь вань школаосысь дышетскисьёс пыриськизы. Тужгес трос ужъёс Шӧмпи гуртысь вуизы. Ваньмыз книгае ог 40 пала устоосыз ужъёс пыризы. Пусъём, «ДондыДор батыръёс» бичет 62 экземплярен потӥз. Книгаосты матысь дыре ёросысь лыдӟетъюртъёсы келялозы.  Тодэ вайытом, туэ куарусёнэ Глаз ёрос лыдӟетъюрт Адам гуртысь пиналъёсын ӵош кылдытэм удмурт батыръёс сярысь «Утэмкар» мультфильменыз тодматӥз.  Тегъёс: Лулчеберет Удмуртия Глазкар пиналъёс книгаос лыдетъюрт  